stanford-oval/wikipedia huggingface dataset:
גביע אפריקה לאומות 1968
שלבי ההכרעה > משחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 21 בינואר 1968 |  חוף השנהב | 1–0 | אתיופיה (1897–1975) אתיופיה | אצטדיון אדיס אבבה, אדיס אבבה צופים: 10,000 שיפוט: אלג'יריה חליפי |
| 21 בינואר 1968 | לאורנט פוקו  28' |  |  | אצטדיון אדיס אבבה, אדיס אבבה צופים: 10,000 שיפוט: אלג'יריה חליפי |
שלבי ההכרעה > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 21 בינואר 1968 | הרפובליקה הדמוקרטית של קונגו (1966–1971)הרפובליקה הדמוקרטית של קונגו | 1–0 |  גאנה | אצטדיון אדיס אבבה, אדיס אבבה צופים: 25,000 שיפוט: מצרים אל-עטר |
| 21 בינואר 1968 | פיירה קלאלה מוקנדי  66' |  |  | אצטדיון אדיס אבבה, אדיס אבבה צופים: 25,000 שיפוט: מצרים אל-עטר |
טבלת מלכי השערים

| דירוג | שחקן | שערים |
| --- | --- | --- |
| 1 | חוף השנהב לאורנט פוקו | 6 |
| 2 | גאנה ווילברפורס מפום | 5 |
| 3 | גאנה אוסיי קופי | 4 |
| 4-5 | אלג'יריה חסיין לאלמאס   אתיופיה לוציאנו וסאלו | 3 |
| 6-12 | הרפובליקה של קונגו ג'ינוט פוטיקה   הרפובליקה הדמוקרטית של קונגו (1966–1971) ניקודמה קבאמבה   הרפובליקה הדמוקרטית של קונגו (1966–1971) קידומו מנטנטו   הרפובליקה הדמוקרטית של קונגו (1966–1971) ליאון מונגמאני   סנגל יטמה דיופ   סנגל יטמה דיוק   אתיופיה מנגיסטו וורקו | 2 |
| 13-29 | אלג'יריה מוכתר קחלם   אלג'יריה בואלם אמירוצ'ה   הרפובליקה הדמוקרטית של קונגו (1966–1971) איגנס מווואווא   הרפובליקה הדמוקרטית של קונגו (1966–1971) סאיו ארנסט מוקילי   הרפובליקה הדמוקרטית של קונגו (1966–1971) פיירה קלאלה מוקנדי   הרפובליקה הדמוקרטית של קונגו (1966–1971) אליאס צ'ימנגה   חוף השנהב ג'ין לואיס בוזון   חוף השנהב הנרי קונאן   חוף השנהב אוסטצ'ה מנגלה   אתיופיה בקוסיון   אתיופיה שוואנגזאו   אתיופיה גירמה טקלה   גאנה פרנק אודוי   גאנה איברהים סאנדיי   סנגל דודו דיונגה   אוגנדה דניס אובואה   אוגנדה פולי אואומה | 1 |
ג'ורג'ה דספוטוביץ'

ג'ורג'ה דספוטוביץ' (בסרבית: Ђорђе Деспотовићאו Đorđe Despotović; נולד ב-4 במרץ 1992) הוא כדורגלן סרבי המשחק במועדון בודוצ'נוסט כקשר מרכזי.
קריירה

הוא שיחק במדי הכוכב האדום בלגרד ובעונת 2013/2014 שיחק בקבוצת לוקרן מהליגה הבלגית.
בפברואר 2015 עבר דספוטוביץ' בהשאלה למועדון ז'דיסו למשך חצי שנה. ביולי 2015 הוא הושאל לקאיראט הקזחית. בפברואר שלאחר מכן חתם דספוטוביץ' בקבוצת אסטנה.
ב-15 בפברואר 2017, דספוטוביץ' הושאל למועדון טובול לעונת 2017, אך ההשאלה נקטעה ודספוטוביץ' חזר לאסטנה ב-15 ביוני 2017. הוא עזב את אסטנה ב-23 ביולי 2018 בתום חוזהו.
ב-31 באוגוסט 2018 חתם במועדון אורנבורג מליגת העל הרוסית בה בלט כחלוץ וקשר מרכזי. ב-1 ביוני 2020 עזב בתום חוזהו, כאשר המועדון ירד לליגה הלאומית.
ב-21 ביולי 2020, הוא חתם על חוזה לשלוש שנים עם מועדון הפרמייר-ליג הרוסי רובין קאזאן.
ב-2 בפברואר 2022 חתם לשלוש שנים בארסנל טולה.
תארים > קבוצתיים

לוקרן
הגביע הבלגי: 2013/14
קאיראט
הגביע הקזחי: 2015
אסטנה
ליגת העל הקזחית: 2016, 2017
הגביע הקזחי: 2016
הסופר קאפ הקזחי: 2018
הערות שוליים

↑  "Tim - Igrači". Spartak Subotica Official Website. אורכב מ-המקור ב-2010-09-19. נבדק ב-2020-09-13.
↑  "Despotović for Mondo: I'm going, I need game time" (בסרבית). mondo.rs. 22 בפברואר 2015. {{cite web}}:  (עזרה)
↑  "Деспотович с нами". fckairat.kz (ברוסית). FC Kariat. 6 ביולי 2015. נבדק ב-7 ביולי 2015. {{cite web}}:  (עזרה)
↑  "Состав Астаны пополнили новые футболисты". fca.kz (ברוסית). FC Astana. 23 בפברואר 2016. נבדק ב-23 בפברואר 2016. {{cite web}}:  (עזרה)
↑  "Деспотович Тобыл намысын қорғайды". fc-tobol.kz (ברוסית). FC Tobol. 15 בפברואר 2017. אורכב מ-המקור ב-2017-02-15. נבדק ב-15 בפברואר 2017. {{cite web}}:  (עזרה)
↑  "Тагыберген и Деспотович продолжат свою карьеру в Астане". fca.kz (ברוסית). FC Astana. 15 ביוני 2017. נבדק ב-15 ביוני 2017. {{cite web}}:  (עזרה)
↑  "Джордже Деспотович покидает Астану". fcastana.kz/ (ברוסית). FC Astana. 23 ביולי 2018. אורכב מ-המקור ב-2020-02-26. נבדק ב-23 ביולי 2018. {{cite web}}:  (עזרה)
↑  "Джордже Деспотович. Нападающий ФК Оренбург". fcorenburg.ru (ברוסית). FC Orenburg. 31 באוגוסט 2018. נבדק ב-31 באוגוסט 2018. {{cite web}}:  (עזרה)
↑  "Деспотович и Довбня покидают ФК "Оренбург"". fcorenburg.ru/ (ברוסית). FC Orenburg. 1 ביוני 2020. נבדק ב-2 ביוני 2020. {{cite web}}:  (עזרה)
↑  "«РУБИН» ПОДПИСАЛ КОНТРАКТ С ДЖОРДЖЕ ДЕСПОТОВИЧЕМ" (ברוסית). Rubin Kazan. 21 ביולי 2020. {{cite web}}:  (עזרה)
גן החיות של ברלין

| --- | --- |

 סוג:  גן חיות, ספארי, אקווריום ציבורי, מרכז שימור
 מיקום:  מיטה, גרמניהגרמניה
 כתובת:  טירגארטן 
 תקופת הפעילות:  1844–הווה (כ־180 שנה)
 שטח:  350 דונם
 מספר מינים:  1,500
 מספר פרטים:  20,300
 תצוגות עיקריות:  דובי קוטב, ביתן זוחלים, דובי פנדה, אקווריום, ספארי
 בעלות:  ברלין 
 קואורדינטות:  52°30′30″N 13°20′15″E﻿ / ﻿52.508333333333°N 13.3375°E﻿ / 52.508333333333; 13.3375
 www.zoo-berlin.de
  (למפת ברלין מוגדלת) גן החיות(למפת ברלין רגילה) גן החיות
 
גן החיות של ברלין (גרמנית: Zoologischer Garten Berlin) הוא אחד מגני החיות הגדולים בגרמניה ובאירופה ומהעתיקים בעולם. הוא נוסד בחודש אוגוסט 1844 בברלין, אז בירת הממלכה הפרוסית והיה גן החיות הראשון שנבנה בגרמניה. החיות הראשונות נרכשו עבור הגן על ידי פרידריך וילהלם הרביעי, מלך פרוסיה.
פעילות

גן החיות בברלין נחשב כגדול בעולם מבחינת מספר המינים החיים בו: מעל 1,500 מינים ומעל 14,000 בעלי חיים.
גן החיות, המתפרש על פני 350 דונם, נמצא בקצהו של הפארק העירוני הגדול טירגארטן (שם שפירושו המילולי גן חיות, אף שכלל אינו כזה, ושמו ניתן לו כאשר שימש כאזור ציד של בית המלוכה). בקצה השני של הפארק ניצב בניין הרייכסטאג, בניין הפרלמנט הגרמני. זהו אחד מגני החיות המתוירים בעולם, עם כשלושה מיליון מבקרים בשנה.
במלחמת העולם השנייה נהרס רובו בהפצצות מהאוויר ושרדו בו כ-90 בעלי חיים. לאחר סיום המלחמה, בעוד בניין הרייכסטאג נותר צמוד לחומת ברלין ונותר בשממונו וחורבנו עד איחוד גרמניה, שופץ גן החיות ששכן בחלקה המערבי של העיר ושוקם במלואו.
אחד מהמינים הנדירים בגן הם פנדה ענקית. זהו מין הנתון בסכנת הכחדה ונדיר גם בגני חיות ברחבי העולם, כאשר לפי הערכות, רק 1,000 פנדות חיות בטבע בדרום סין. הפנדות הוענקו לקנצלר גרמניה כמחווה מיוחדת מידי נשיא סין.
בתחילת שנת 2007 התפרסם גן החיות בברלין גם בזכות הדיון הציבורי בעניינו של דוב הקוטב קנוט, אשר נולד בשבי בגן בחודש דצמבר 2006. בחודשים שלאחר לידתו הפך קנוט למושא לפרסום עולמי מצד אחד, ולסוגיה שנויה במחלוקת בדבר הזכות להחזיק חיות בר בשבי ולהחתימן באופן מלאכותי על ידי אדם, מצד שני.
בסמוך לגן החיות ממוקמת תחנת תחנת הרכבת "ברלין גן החיות", אשר אליה צמוד מסוף אוטובוסים גדול, והיא מוכרת בשמה הגרמני המקוצר "Bahnhof Zoo" (קרי: בנהוף צו).
גלריה

פילי האבן הגדולים, בכניסה לגן החיות בברלין
קנוט, דוב הקוטב. גן החיות בברלין, מרץ 2007
דוב פנדה בגן החיות של ברלין, אוגוסט 2023
שקנאים בגן החיות של ברלין, אוגוסט 2023
הערות שוליים

↑  להלן דוגמה לכתבה אודותיו באתר ה-BBC -
http://news.bbc.co.uk/1/hi/world/europe/6486993.stm
↑  ארז ארליכמן, הדובי עשה את שלו, הוא יכול ללכת, באתר ynet, 4 בדצמבר 2008
↑  ynet, גרמניה סוערת: האם להמית את גור דובי הקוטב שנולד בשבי?, באתר ynet, 21 במרץ 2007
| --- | --- |
בקרת זהויות :  NLI: 987007588312505171  BNE: XX5837212  BnF: cb17806472x (data)  GND: 2118393-4  ISNI: 0000 0004 0505 0330  LCCN: n50041257  SUDOC: 243721447  VIAF: 168546367   WorldCat (עם VIAF): 168546367
גן החיות של בייג'ינג

| --- | --- |

גנו כחול וראם צבי בתצוגת החיות האפריקניות
 מיקום:  Zhanlanlu Subdistrict, הרפובליקה העממית של סיןהרפובליקה העממית של סין
 תקופת הפעילות:  1906–הווה (כ־118 שנים)
 שטח:  89 הקטאר 
 מספר מינים:  15,000
 קואורדינטות:  39°56′19″N 116°20′00″E﻿ / ﻿39.938611111111°N 116.33333333333°E﻿ / 39.938611111111; 116.33333333333
 www.beijingzoo.com
  (למפת בייג'ינג מוגדלת) חביי טיינג'יןגן החיות של בייג'ינג(למפת בייג'ינג רגילה) חביי טיינג'יןגן החיות של בייג'ינג
 
אגם במרכז גן החיות של בייג'ינג
גן החיות של בייג'ינג (בסינית מפושטת: 北京动物园, בסינית מסורתית: 北京動物園, בפיניין: běijīng dòngwùyuán) הוא גן חיות בבייג'ינג, סין. גן החיות הוא אחד מגני החיות העתיקים ביותר בסין ובעל אוסף החיות הגדול ביותר במדינה. בגן כ-15,000 חיות. גן החיות נוסד בשנת 1906 בזמן שושלת צ'ינג.
אקווריום בייג'ינג

אקווריום בייג'ינג הוא חלק מגן החיות, נפתח לציבור בשנת 1999, זהו האקווריום הגדול ביותר בסין. בנוסף למגוון רחב של מיני דגים, המבקרים יכולים לצפות במופעים שמבוצעים על ידי דולפינים ואריות ים.
גלריית תמונות של גן החיות בבייג'ינג

פנדה אדומה
דב פנדה
טיגריס
שימפנזה
אייל ת'ורולד
ראם הצבי
תוכי אקלקטוס
פינגוויניים
לקריאה נוספת

אסור להאכיל את החיות, מותר לאכול אותן, באתר הארץ, 23 במאי 2010
גוונדולן, מלכת אנגליה

גוונדולן (באנגלית: Queen Gwendolen), על פי ספרו של ג'פרי ממונמות' "ההיסטוריה של מלכי בריטניה" הייתה מלכת אנגליה. אין כל עדות היסטורית לקיומה, ולכן היא נחשבת למלכה מיתולוגית שמלכה באנגליה בתקופת הברזל.
על פי ג'פרי, גוונדולן הייתה בתו של קורינאוס מלך קורנוול, ורעייתו של המלך לוקרינוס, אולם הוא לא אהב אותה, ולאחר מות אביה גרש אותה ונשא לאישה את אהובתו אסטרילדיס אותה הציל מהאמבר ההוני.
קודם לגירושה, נולד ללוקרינוס ולגוונדולן בן אחד - מאדאן. לאחר שלוקרינוס גרש את גוונדולן, נמלטה גוונדולן לקורנוול ושבה בראש צבא להילחם בלוקרינוס. הקרב נערך ליד הנהר סטור, וגוונדולן הביסה את לוקרינוס והטביעה את אסטרילדיס ואת בתם המשותפת של אסטרילדיס ולוקרינוס - האברן, בנהר הסוורן.
לאחר ניצחונה שלטה גוונדולן באנגליה 15 שנים, ואז פרשה מכס המלכות לטובת בנה - מאדאן, והתגוררה את שארית חייה בקורנוול.
מונמות' מציין כי גוונדולן שלטה בתקופת שמואל הנביא, ובתקופת חייו של הומרוס ביוון.
גנון אדום אוזניים

| גנון אדום אוזניים |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: גנון
מין:: גנון אדום אוזניים
שם מדעי
 Cercopithecus erythrotis ‏וטרהאוס, 1838
תחום תפוצה


גנון אדום אוזניים (שם מדעי:  Cercopithecus erythrotis) הוא מין של פרימט מהסוג גנון החי באפריקה המערבית בניגריה, קמרון והאי ביוקו שבגינאה המשוונית.
מאפיינים

אורך הגוף והראש של הזכר עד 42 סנטימטרים בתוספת זנב שאורכו עד 60 סנטימטרים ואילו הנקבה קטנה יותר ואורך הגוף והראש שלה עד 38 סנטימטרים בתוספת הזנב שאורכו עד 55 סנטימטרים. הגנון בעל פרווה בצבע כחול, לחיים בצבע צהוב ואוזניים בצבע אדום וזה מקור שמו של הגנון. הגנון אדום האוזניים חי ביערות הגשם של אפריקה המערבית וניזון בעיקר מפירות, עלים, זרעים, שורשים וחסרי חוליות קטנים כמו חרקים ותולעים. הגנון אדום האוזניים חי בקבוצות הכוללות זכר אחד, עד 10 נקבות והצאצאים שלהן. לא ידוע על הרבייה של הגנון אדום האוזניים אך תקופת ההיריון היא עד חצי שנה ובסיומה הנקבה ממליטה צאצא אחד בלבד. הטורפים של הגנון אדום האוזניים הם שימפנזות, נמרים, עיט כתר, חתול זהוב אפריקני ופיתון סלעים אפריקני. הגנון אדום האוזניים נמצא על פי הרשימה האדומה של IUCN במצב השימור פגיע עקב בירוא יערות וציד.
הערות שוליים

↑  גנון אדום אוזניים באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
גנון אדום זנב

| גנון אדום זנב |
| --- | --- |
 גנון אדום זנב
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: גנון
מין:: גנון אדום זנב
שם מדעי
 Cercopithecus ascanius ‏Audebert, 1799
תחום תפוצה


גנון אדום זנב (שם מדעי: Cercopithecus ascanius) הוא מין של קוף בעל זנב מהסוג גנון, החי ביערות מרכז אפריקה. הוא קרוב מאוד למין גנון לבן שפה.
מאפיינים

הגנון מגיע לאורך 40 עד 60 סנטימטרים ומשקלו 3 עד 6 קילוגרם. הקוף בעל פרווה בצבע אפור עד ירוק-זית והרגליים וציצת הראש כהים יותר. הפנים כחולות ובעלות זקן לחיים, אף וסנטר לבנים. הזנב ארוך יחסית וצבעו אדום בהיר.
הקופים חיים בקבוצות של 7 עד 30 פרטים הנעים בעיקר על העצים של יערות מרכז אפריקה ומורכבים מזכר ונקבה דומיננטיים ומצאצאיהם. ידוע שקוף זה מתרבה עם המין גנון כחול.
הגנון מצוי בטבע במדינות: אנגולה, קמרון, הרפובליקה המרכז-אפריקאית, הרפובליקה הדמוקרטית של קונגו, קניה, רוואנדה, דרום סודאן, טנזניה, אוגנדה, זמביה וייתכן שגם בבורונדי.
קוף זה הוא פרוגיבור בעיקרו אך יגוון בעלים, פירות וחרקים. בתורו הוא נטרף בידי עופות דורסים כמו עיט כתר, שימפנזות ונמרים. ישנם גם שבטים אפריקאים הצדים אותו, אך הוא איננו בסכנת הכחדה.
מאפיינים > תת-מינים

Cercopithecus ascanius schmidti
Cercopithecus ascanius ascanius
Cercopithecus ascanius atrinasus
Cercopithecus ascanius katangae
Cercopithecus ascanius whitesidei
הערות שוליים

↑  גנון אדום זנב באתר הרשימה האדומה של IUCN
ג'ון ליהמן

ג'ון פרנסיס ליהמן הבן (באנגלית: John Francis Lehman Jr.‎;‏ נולד ב-14 בספטמבר 1942) הוא בנקאי השקעות וסופר אמריקאי, שכיהן כמזכיר הצי של ארצות הברית בין השנים 1981–1987 בממשלו של הנשיא רונלד רייגן. בתקופת כהונתו בתפקיד זה הוא קידם את תוכנית צי 600 הספינות.
ראשית חייו

ג'ון ליהמן נולד בפילדלפיה לקונסטנס וג'ון פרנסיס ליהמן האב, מהנדס תעשייה וניהול וקצין לשעבר בצי ארצות הברית שזכה לעיטורים. הוא למד בבית הספר התיכון לה סאל קולג'. ב-1964 הוא סיים תואר ראשון ביחסים בינלאומיים באוניברסיטת סנט ג'וזף. בהמשך הוא קיבל תואר ראשון ששודרג לתואר שני בגונוויל וקאיוס קולג' של אוניברסיטת קיימברידג', אנגליה והמשיך ללימודי תואר שני ודוקטורט באוניברסיטת פנסילבניה.
ליהמן הוא בן דודנה של גרייס קלי (הנסיכה גרייס ממונקו) המנוחה, והוא יושב ראש הקרן על שמה בארצות הברית, אגודת צדקה שהוקמה לאחר מותה כדי להעניק תמיכה באומנים מתחילים בתחום הקולנוע, המחול והתיאטרון. הוא הוביל את המשלחת האמריקאית להלווייתו של רנייה השלישי, נסיך מונקו. הוא חי עם משפחתו במחוז בקס שבפנסילבניה ובמנהטן לסירוגין. הוא חבר וותיק במפלגה הרפובליקנית.
שירות צבאי

בתקופת לימודיו בקיימברידג' שירת ליהמן בכוחות המילואים של חיל האוויר של ארצות הברית. ב-1968 הוא עבר לכוחות המילואים של צי ארצות הברית, הוצב כקצין בדרגת אנסיין ובהמשך קודם לדרגת קומנדר ומונה כקצין אווירי ימי ושירת על מטוסי A-6 אינטרודר כמטילן/נווט. הוא שירת בצוות המועצה לביטחון לאומי תחת הנרי קיסינג'ר.
ב-1977 ייסדר ליהמן את תאגיד אבינגטון, חברת ייעוץ שעל לקוחותיה נמנות חברות ביטחוניות כמו נורת'רופ. הוא המשיך להיות נשיא החברה עד למינויו כמזכיר הצי ב-1981.
מזכיר הצי

ב-1981 מונה ליהמן על ידי הנשיא הנבחר רונלד רייגן כמזכיר הצי של ארצות הברית. בתור מזכיר הצי הוא קידם את תוכנית צי 600 הספינות. ליהמן החל את כהונתו כמזכיר הצי כאשר היה בן 38, גיל צעיר יחסית לאדמירלים שהיו כפופים אליו. הוא היה יוצא דופן בכך שהוא עדיין שירת בכוחות המילואים של הצי תוך כדי כהונתו כמזכיר הצי. הוא פיתח תפישה אסטרטגית לעמידה מול האיום של פלישה של ברית המועצות למערב אירופה שנודעה כ"דוקטרינת ליהמן". התוכנית הגדירה תגובה צבאית לכל פלישה סובייטית לאירופה באמצעות תקיפה ופלישה לשטחים של ברית המועצות במזרח הרחוק ובאוקיינוס השקט, שהייתה חזית מוגנת פחות. הכוחות היו אמורים לנתק את הרכבת הטרנס-סיבירית ולהתקדם בלחימה מערבה לכוון מוסקבה.
בספרו "משחק הכוחות" טען הדריק סמית' שליהמן הפסיד במאבק בפנטגון מול סגן מזכיר ההגנה פול תייאר בנוגע להפחתת מספר נושאות המטוסים העתידיות. מיד לאחר מכן הוא הגיע אל הבית הלבן, שם הם לא היו מודעים להחלטתו של תייאר, והוציאו הודעה לעיתונות על פיה החליט הנשיא רייגן לקרוא לשתיים מנושאות המטוסים "אברהם לינקולן" ו"ג'ורג' וושינגטון", ובכך השתמע שהנשיא אישר את תוכנית צי 600 הספינות. ליהמן היה מעורב בקידום פרישתו של אדמירל היימן ריקובר.
ליהמן עצמו התפטר מתפקידו כמזכיר הצי ב-1987. ב-1989 הוא קודם לדרגת קפטן בכוחות המילואים של הצי ובהמשך פרש לאחר שירות של שלושים שנים.
לאחר פרישתו

בראשית שנות ה-20 של המאה ה-21 הוא משמש כחבר במועצה המייעצת לביטחון לאומי של המרכז למדיניות ביטחון ובמועצת הנאמנים של צוות החשיבה של המכון לחקר מדינות החוץ. בשנים 2003–2004 הוא היה חבר בוועדה לחקר אירועי 11 בספטמבר. במסגרת זו הוא חתם על כמה מכתבי מדיניות שהופקו על ידי מיזם המאה האמריקאית החדשה. הוא גם שימש כיועצו של הסנאטור ג'ון מקיין במסע הבחירות של 2008, ועבור מיט רומני בבחירות של 2012.
הערות שוליים

↑  Low Ranking Secretary of the Navy, Fighter Pilot University, February 19, 2008
↑  Wangenheim, Constantin (October 10, 2016). "John F. Lehman, Former US Secretary of the Navy, on the South China Sea". The Diplomat. Tokyo.
↑  Judith Miller, The New York Times, 27 December 1982, Navy Secretary Said To Keep Ties To Company Aiding Arms Makers
↑  "List of John McCain supporters". Archived from the original on 2008-03-17.
↑  Talbot, George. "Top adviser says Mitt Romney will continue production of Littoral Combat Ship." Alabama Live, 8 October 2012.
| --- | --- |
בקרת זהויות :  NLI: 987007437621505171  PLWABN: 9810587869705606  BnF: cb12388334p (data)  CiNii: DA03994271  GND: 118906135  ISNI: 0000 0001 0805 2065  LCCN: n50046839  NARA: 10581854  NTA: 070095728  SNAC: w6qw4dkd  SUDOC: 082048533  Trove: 902542  VIAF: 122113521   WorldCat (עם VIAF): 122113521
גן החיות מראח

| --- | --- |
אין תמונה חופשית
 סוג:  גן חיות, פארק שעשועים
 מיקום:  רצועת עזה
 בעלות:  ממשלת החמאס
גן החיות מראח פעל בשכונת זייתון שבעזה כחלק ממתחם פנאי שכלל גם גנים ציבוריים ופארק שעשועים קטן לילדים, המתחם הוקם בידי ממשל חמאס ברצועת עזה על קרקע ששימשה בעבר כמזבלה.
היסטוריה

הידוק הסגר על רצועת עזה והחרפת משבר המים ברצועה הסב סבל לבעלי החיים בגן החיות. במתחם פעל גם בית קפה ומתחם פיקניק.
בעלי החיים של גן החיות, כמו תושבי המקום, סבלו כתוצאה מהקושי לחיות ברצועת עזה, גן החיות נפגע קשה במהלך מבצע עופרת יצוקה בשנת 2008. גן החיות נסגר ב-2016.
בעלי החיים

מלבד חיות שמצויות גם בפינות-חי כמו יונים, שועלים, נמיות מצויות, חתולים, כלבים, סוסי פוני, זאבים, אווזים, צבים, צבי, קופים, תרנגולות וגמל, היו בגן החיות גם שני אריות, וכמה נשרים ב־33 מתחמים וכלובים. הספארי ברמת גן הציע לשלוח לגן החיות מספר זברות אך הדבר לא יצא לפועל.
בעלי החיים הוברחו לרצועת עזה דרך מנהרות ההברחה ממצרים. אחד האריות נגנב מן הגן ונמצא רק כעבור זמן בעת פשיטה משטרתית.
ראו גם

קטיפארי
הערות שוליים

↑  "New Gaza Leisure Projects Focus on Fun Not Hardship" August 2, 2010, Reuters, New York Times.
↑  Ross, Oakland (8 במרץ 2008). "Making the most of a sad little zoo". נבדק ב-18 באוקטובר 2017. {{cite web}}:  (עזרה)
↑  "Bleak outlook for bombed Gaza Zoo". 18 בפברואר 2009. נבדק ב-18 באוקטובר 2017. {{cite web}}:  (עזרה)
↑  Ross, Oakland (8 במרץ 2008). "Making the most of a sad little zoo". נבדק ב-18 באוקטובר 2017. {{cite web}}:  (עזרה)
↑  נעמה גרין, גן החיות בעזה חוסל: 16 בעלי חיים הועברו הבוקר לישראל, באתר הידברות, ‏24 באוגוסט 2016
↑  "Stolen 2 years ago, lion returns to Gaza Zoo". 9 ביולי 2007. נבדק ב-18 באוקטובר 2017. {{cite web}}:  (עזרה)
↑  "The Times & The Sunday Times". נבדק ב-18 באוקטובר 2017. {{cite web}}:  (עזרה)
גן החיות של ברצלונה

| --- | --- |


 מידע כללי
 סוג:  גן חיות 
 כתובת:  פארק המצודה 
 מיקום:  ברצלונה 
 מדינה:  ספרד 
 מבקרים בשנה:  785,992 (נכון ל־2018)
 הקמה ובנייה
 תקופת הבנייה:  ? – 24 בספטמבר 1892
 תאריך פתיחה רשמי:  24 בספטמבר 1892 
 מידות
 שטח:  13 הקטאר 
 קואורדינטות:  41°23′16″N 2°11′28″E﻿ / ﻿41.387883°N 2.191194°E﻿ / 41.387883; 2.191194
 www.zoobarcelona.cat
  (למפת ברצלונה מוגדלת) גן החיות של ברצלונה(למפת ברצלונה רגילה) גן החיות של ברצלונה
 
גן החיות של ברצלונה (בקטלאנית: Parc Zoològic de Barcelona; בספרדית: Parque Zoológico de Barcelona) הוא גן חיות בפארק המצודה בברצלונה, קטלוניה, ספרד. גן החיות היה ידוע בעולם כביתו של "פתית שלג" (Snowflake), הגורילה הלבקנית היחידה הידועה, שמתה ב-2003.
בעלי חיים ותערוכות

האטרקציות של גן החיות כוללות בית פרימטים, טרריום, "ארץ הדרקונים" הכוללת דרקוני קומודו ו"אקוורמה" למופעי דולפינים.
בפארק יש 4 דולפינים: אנאק (נקבה), בלאו (זכר), טומאי (זכר) ו-נויק (זכר).
חילוץ

ב-8 בדצמבר 2014 קפץ גבר בן 45 לתוך מתחם האריות. הוא ננשך ונשרט, אך חולץ ובסופו של דבר החלים מפציעותיו.
מגפת הקורונה

ב-8 בדצמבר 2020, ארבעה אריות בגן החיות נמצאו חיוביים לקורונה (אנ') ‏.
הערות שוליים

↑  "Snowflake: The White Gorilla". Nature. PBS. 9 June 2008. Retrieved 29 February 2012.
↑  "WATCH: Man rescued after lions maul him at Barcelona Zoo - National". Global News. Associated Press. 8 December 2014. Retrieved 15 March 2017.
↑  "Four lions at Spanish zoo test positive for Covid-19".
| --- | --- |
בקרת זהויות :  ISNI: 0000 0001 2156 6431  LCCN: n82162441  VIAF: 129820705   WorldCat (עם VIAF): 129820705
דאסט

| --- | --- |

דאסט, כפי שהיא מופיעה על עטיפת החוברת New X-Men: Hellions #2 מאוגוסט 2005, אמנות מאת קלייטון הנרי.
 סוג:  גיבור-על
 הוצאה לאור:  מארוול קומיקס
 הופעה ראשונה:  New X-Men #133 (דצמבר 2002)
 יוצרים:  גראנט מוריסון, אית'ן ואן שיבר
 מידע
 שם אמיתי:  סורייאה קאדיר
 כינויים:  טוראאב (חול)
 סטטוס:  פעיל
 מקום לידה:  אפגניסטן 
 כוחות:  יכולת להפוך למגוון צורות חול ולשלוט בחול.
 חברה בקבוצה:  האלופים
 חברה לשעבר בקבוצה:  אקס-מן אקס-מן הצעירים אקס-מן החדשים יחידת הליונס הכיתה המיוחדת
 דת:  מוסלמית סונית
 אזרחות:  ארצות הברית, אפגניסטן 
 דמויות קשורות
 משפחה:  מירה קאדיר (אם)
 
דאסט (באנגלית: Dust, בתרגום לעברית: "אבק") היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת New X-Men #133 מדצמבר 2002, ונוצרה על ידי הכותב גרנט מוריסון והמאייר אית'ן ואן סקייבר.
דאסט היא האלטר אגו של סוּרייאה קאדיר, מוטאנטית מוסלמית ממוצא סוני מאפגניסטן שניצלה בידי חברי האקס-מן וולברין ופנטומאקס מידיו של סוחר עבדים. היא מסוגלת לשנות את צורתה למגוון צורות חול שונות, וכן לשלוט בהן. כאשר הצטרפה לסגל התלמידים של מכון אקסבייר, קאדיר הייתה ביישנית ומופנמת והיו לה קשיי הסתגלות (במיוחד כאשר הייתה שותפה לחדר של נוריקו המרדנית והרעשנית). לאחר שפעולותיה של מכשפת השני גרמו להפשטת כוחותיהם של מאות מיליוני מוטאנטים באירועי "השמדה", דאסט הייתה בין היחידים ששמרו על כוחותיהם.
גותיקה מנואלינית

הפנים המנואליני של מנזר ההיירונימיטים בליסבון, פורטוגל
גותיקה מנואלינית או גותיקה פורטוגזית מאוחרת היא סגנון קישוטי אדריכלי פורטוגזי מתחילת המאה ה-16 הידוע בהידור ובמורכבות של קישוטיו, ומשלב אלמנטים ימיים וייצוג של תגליות ממסעותיהם של ואסקו דה גאמה ופדרו אלברש קברל. סגנון זה מסנתז אלמנטים של אדריכלות גותית מאוחרת עם השפעות של Plateresque ספרדי, אלמנטים איטלקיים ופלמים. סגנון זה מסמן את המעבר מגותיקה מאוחרת לאדריכלות הרנסאנס. בניית הכנסיות והמנזרים בסגנון זה מומנה בחלקה הגדול מרווחי הסחר בתבלינים עם אפריקה והודו. הסגנון הושפע במידה רבה מההצלחה של האימפריה הפורטוגזית ועידן התגליות בידי נווטים פורטוגזים, ששטו עד לחופי אפריקה והודו וגילו את ברזיל. ניתן לראות זאת למשל בייבוא אלמנטים ממקדשים בהודו המזרחית. הפורטוגלים, שהעלו על נס את כוחם הימי, ביטאו זאת גם באדריכלות (כנסיות, מנזרים, ארמונות וטירות) ואמנויות אחרות כגון פיסול, ציור, צורפות, עבודות בחרסינה וריהוט. הסגנון הקישוטי מאופיין בקישוטים וירטואוזים ומסובכים בשערים, חלונות, עמודים וארקדות.
אלמנטים אופייניים

אלמנטים שניתן למצוא על ספינות: הספירה הארמילרית, מכשיר ניווט והחותם האישי של מנואל הראשון, המהווה גם סמל ליקום), ספירות, עוגנים, שרשראות עוגן, חבלים וכבלים.
אלמנטים הקשורים לים כגון צדפות, פנינים ומיתרים של אצות.
מוטיבים בוטניים כגון ענפי דפנה, עלי אלון, בלוטים ואיצטרובלים, כמוסות פרג, קלחים וקוצים.
סמלים של הנצרות כגון צלב מסדר ישו הפורטוגלי (מסדר צבאי ששיחק תפקיד מרכזי במסעות הגילויים ועזר במימונים) המקשט גם את ספינות הצי הפורטוגזי.
אלמנטים מארצות שהתגלו על ידי הצי הפורטוגזי: כגון פיתוחי האבן ב-Claustro Real במנזר בטליה, שהושפע מבניינים בהודו.
עמודים המגולפים כמו חבלים מלופפים (זה לא רעיון מקורי: עמודים כאלה ניתן למצוא גם בבזיליקת יוחנן הלטרני ברומא).
קשתות חצי-מעוגלות (במקום קשתות גותיות מחודדות) בדלתות וחלונות, שלעיתים מורכבות מ-3 או יותר עקומות קמורות.
אומנות צרורות.
כותרות בנות 8 צדדים.
חוסר סימטריה.
צריחונים חרוטיים.
שינניות משופעות.
שערים מקושטים עם גומחות וחופות.
מבנים חשובים

מחוץ לליסבון, הכנסייה ובית מועצת הכנסייה במנזר הצלוב בטומאר (תוכננו בידי דיוגו דה ארודה) הם מונומנטים מנואלינים חשובים. בפרט, החלון הגדול של בית המועצה, עם הפיסול של הצמחים והחבלים המלופפים, הוא אחד ההישגים היוצאים מגדר הרגיל של הסגנון המנואליני.
מונומנטים מנואלינים חשובים אחר הם מסכי הארקדות בקלויסטר המלכותי (תוכננו בידי דיוגו בויטאק) והקפלות הלא-גמורות (תוכננו בידי מטאוס פרננדז) במנזר בטליה והארמון המלכותי של סינטרה.
עוד מבנים מנואלינים חשובים הם כנסיית המנזר של ישו בשטובאל (אחת מהכנסיות המנואליניות הקדומות ביותר, שתוכננה גם היא בידי דיוגו בויטאק), מנזר סנטה קרוז בקוימברה, הכנסיות הראשיות בגולגה, וילה דה קונדה, מורה קמינחה, אוליבנצה וחלק מקתדרלת בראגה (הקפלה הראשית), וישאו (הקמרונות של הספינה הראשית) וקתדרלת גוורדה (השער הראשי, עמודים, קמרונות).
מבני ציבור בסגנון מנואליני קיימים ב:
אבורה: Paço de Évora (נבנה ב-1525, תוכנן בידי פדרו דה טרילו, דיוגו דה ארודה ופרנסיסקו דה ארודה) וטירת אבורה-מונטה (1531).
ויאנה דו קסטלו, גימאראש ועיירות אחרות.
אמנים בולטים

מתחום האדריכלות: ז'ואאו דה קסטיליו, פרנסיסקו דה ארודה, דיוגו דה ארודה, מטאוס פרננדס, דיוגו בויטאק, דיוגו דה קסטיליו, דיוגו דה טורלבה, ז'רום דה רואן.
מתחום הפיסול: דיוגו פירס.
מתחום הציור: ואסקו פרננדס, גאספאר ואז, ז'ורז'ה אפונסו, קריסטובאו דה פיגיירדו, גארסיה פרננדס, גרגוריו לופז.